Sobivam vorm on äriühing, kus juhatuse liikmetel on piiratud vastutus ning kehtib nõue iga liikme osavõtu kohta koosolekutest. Aktsiate hinna suhtes ei ole mingeid ettekirjutusi, seega liikmed "ostavad" vaid sümboolse aktsia. Liikmed valivad juhatuse, juhatuse esimehe ning laekuri. Paljudel juhtudel on juhatuses üks esindaja igast perekonnast ning seega on kõigil võrdsed võimalused otseseks osaluseks tähtsate otsuste tegemisel, mis puudutavad  rahaasju, kasvatajate palkamist ning kasvatuspõhimõtteid. Kui juhatus midagi otsustab, teavitatakse sellest kõiki liikmeid ning eeldatakse suure enamuse heakskiitu. Selle mudeli puuduseks on, et otsusele jõudmine võib olla aeganõudev, kuid kuna enamus kiidab otsuse harilikult heaks, on selle täideviimine suhteliselt lihtne.